| *Civilization: Beyond Earth* |
| --- |
|  |
| Kūrėjas | Firaxis Games |
| Leidėjas | 2K Games |
| Dizaineris | {{{dizaineris}}} |
| Kompozitorius | {{{kompozitorius}}} |
| Išleidimo data | **Microsoft Windows**2014 m. spalio 24 d.**Mac**2014 m. lapkričio 26 d.**Linux**2014 m. gruodžio 18 d. |
|
| Žanras (-ai) | Ėjimų strategija, 4X |
| Režimas | Vieno arba kelių žaidėjų |
|
| Reitingai | PEGI: 12ESRB: E |
| **Platforma** | Microsoft Windows, OS X, Linux |
| Versija |  |
| Variklis | Firaxis LORE |
| Platinimas | Optinis diskas, parsisiuntimas internetu |
|
| Licencija | {{{licencija}}} |
| Pirmtakas | {{{pirmtakas}}} |
| Kitos dalys | žr. lentelę apačioje |
|  |

**Sid Meier’s Civilization: Beyond Earth** – ėjimais paremtas strateginis, 4X žanro, „Civilization" serijos kompiuterinis žaidimas, sukurtas įmonės „Firaxis Games" ir 2014 m. „2K Games" išleistas operacinėms sistemoms Microsoft Windows, Mac OS X ir Linux.

Tai 1999 m. išleisto žaidimo „Alpha Centauri" dvasinis tęsinys, prie šių abiejų projektų dirbo ta pati kūrėjų grupė, abu žaidimai pasižymi bendromis koncepcijomis. Žaidimo veiksmas vyksta ateityje, kur žmonija, užklupta neatskleistos katastrofos, įvardijamos kaip *Didžioji klaida*, gerovės ieškoti skrenda į kosmoso platybes ir ten įkuria kolonijas.

Apžvalga
--------

„Beyond Earth" yra ėjimų strategija, žaidžiama šešiakampėmis išklotinėmis nusėtame žaidimo žemėlapyje. Savo mechanika labai panašus į pirmtaką „Civilization V":  naudojama identiška miestų koncepcija, miestų-bazių progresavimo sistema, lyderių, žaidimo tarpsnių, statinių tobulinimo ir technologijų atradimo koncepcijos.

Yra ir skirtumų tarp šio ir ankstesniojo žaidimo modelių. Ankstesnėse „Civilization" dalyse žaidėjai rinkdavosi istorines imperijas, vadovaujamas istorinių figūrų, kurių asmenybės būdavo nustatytos iš anksto. „Beyond Earth" žaidime žaidėjai žaidimo pradžioje gali rinktis jų ekspediciją paremsiantį sponsorių, erdvėlaivio, kuriuo pasieks planetą, tipą, ir ką jie su savimi nusigabens į naująjį pasaulį, tokiu būdu suteikiant žaidėjui laisvę sukurti savo paties civilizaciją. Pirmieji žaidėjo atlikti sprendimai turi didelės įtakos vėlesnėje eigoje. Ankstesniuose „Civilization" žaidimuose technologijų medis šakojosi tik į vieną pusę, čia – į kelias, kiekvienąkart žaidėjui leidžiant pasirinkti po vieną. Žaidime tyčia negalima mainytis technologijomis tarp civilizacijų, taip pat beveik neįmanoma atrakinti jų visų vienos žaidimo partijos metu.

„Beyond Earth" pristatyta „giminystės" (angl. *affinity*) žaidimo mechanika, tai viską paliečiantis filosofinis klausimas, nulemiantis žaidėjo civilizacijos technologinį progresą ir atrakinantis vienai iš giminysčių (*Harmony*, *Supremacy*, *Purity*) būdingų karinių vienetų. *Harmony* siekis koegzistuoti su planeta, pasisavinant jos genetines modifikacijas ir prijaukinti gyvūniją. *Supremacy* skatina pasikliauti pažangiosiomis technologijomis, tuo tarpu *Purity* siekis yra izoliuotis nuo svetimos aplinkos ir teraformuoti planetą. Žaidimą laimi ta civilizacija, kuri pirmoji užbaigia pagal jos pasirinktą giminystę paskirtą projektą. Pergalę galima pasiekti ir kitais būdais, kaip antai užkariavus visas kitas civilizacijas arba sekant ateivių civilizacijos pėdomis ir galop užmezgant su ja kontaktą.

2015 m. spalio 9 d. išleistas pirmasis žaidimo papildymas "Rising Tide".

Įvertinimas
-----------

„Civilization: Beyond Earth" iš kritikų sulaukė teigiamų recenzijų. GameRankings apžvalgininkai skyrė bendrą 79,54 % įvertį, tuo tarpu Metacritic suvestinės duomenis, žaidimui teko 81/100 balų.

Išnašos
-------

1. ↑  Tach, Dave (2014-04-12). „Sid Meier's Civilization: Beyond Earth will take humanity to space this fall". *Polygon*. Nuoroda tikrinta 2014-04-12.
2. ↑  Tito, Greg (2014-04-12). „Civilization: Beyond Earth Could Be Alpha Centauri 2 Without the Name". The Escapist. Nuoroda tikrinta 014-04-12. „Part of the team that brought you Civ V and its expansions has been working on a new entry using the same engine called Civilization: Beyond Earth." `{{cite web}}`: Cite has empty unknown parameter: `|deadurl=` (pagalba); Patikrinkite date reikšmes: `|accessdate=` (pagalba)[neveikianti nuoroda]
3. 1 2  Senior, Tom (2014-04-12). „Civilization: Beyond Earth interview - everything you need to know about the new factions, aliens, technology and more". *PC Gamer UK*. Future Publishing Limited. Nuoroda tikrinta 2014-04-12. `{{cite web}}`: Cite has empty unknown parameter: `|deadurl=` (pagalba)
4. ↑  Stapleton, Dan (2014-04-12). „Firaxis Revisits Alpha Centauri With Civilization: Beyond Earth". *IGN*. Nuoroda tikrinta 2014-04-12.
5. ↑  „Sid Meier's Civilization: Beyond Earth for PC". GameRankings. Suarchyvuotas originalas 2019-12-09. Nuoroda tikrinta 2014-10-24.
6. ↑  „Sid Meier's Civilization: Beyond Earth for PC Reviews". Metacritic. Nuoroda tikrinta 2014-10-24.

Nuorodos
--------

* Oficiali svetainė
* „Civilization" Wikia

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RSid Meier's *Civilization* serija |
| --- |
|  |
| Oficiali serija | 
*Civilization* • *Civilization II* (*Test of Time*) • *Civilization III* (*Play the World* • *Conquests*) • *Civilization IV* (*Warlords* • *Beyond the Sword* • *Colonization*) • *Civilization Revolution* • *Civilization V* (*Gods & Kings* • *Brave New World*) • *Civilization World* • *Revolution 2* • *Beyond Earth* (*Rising Tide*) • *Civilization VI* (*Rise and Fall* • *Gathering Storm*) |
|  |
| Stalo ir kortų žaidimai | 
*Civilization: The Boardgame* • *Civilization: The Card Game* • *Civilization: The Board Game* (*Fame and Fortune* • *Wisdom and Warfare*) |
|  |
| Susiję žaidimai | 
*Colonization* • *Alpha Centauri* • *Civilization: Call to Power* • *Call to Power II* • *CivCity: Rome* |
|  |
| Fanų žaidimai ir modai | 
*Rhye's and Fall of Civilization* • *Freeciv* • *C-evo* • *FreeCol* |

 |